**Γ. Θεοτοκά: «Αργώ»**

**Αφηγητής:**

|  |  |  |  |  |
| --- | --- | --- | --- | --- |
| **Παρουσία** | **Συμμετοχή** | **Αφήγηση** | **Αφηγηματικό επίπεδο** | **Εστίαση** |
| **Καλυμμένος** | **Ετεροδιηγητικός** | **Τριτοπρόσωπη** | **Εξωδιηγητικό** | **Μηδενική** |

**Κοινωνικό πλαίσιο.** Τα πρόσωπα του κειμένου βιώνουν τις αρνητικές πλευρές της πατριαρχικής κοινωνίας,   
αφού είναι υποχρεωμένα να ακολουθούν την άκαμπτη ιεραρχία, που  επιβάλει το συντηρητικό πλαίσιο   
της εποχής, οι αυστηροί κανόνες  και το στερεότυπο του πατέρα αφέντη.

|  |  |
| --- | --- |
| **Θέλω γράμματα**  **1η ενότητα: Η αγάπη του Δαμιανού για τα γράμματα.**  Σαν **ο Δαμιανός** τελείωσε τη [τρίτη του ελληνικού\*](http://digitalschool.minedu.gov.gr/modules/ebook/show.php/DSB106/544/3564,14919/unit=1938), ο **γερο-Φραντζής** είπε πως αρκετά γράμματα είχε μάθει και ήτανε καιρός να πιάσει δουλειά. Ο μικρός θα ήτανε δεκατριώ ή δεκατεσσάρω χρονώ. Μόλις άρχιζε να αποκτά μια συνείδηση κάπως καθαρή του κόσμου και **1.** **τον κατείχε κιόλας το πάθος της γνώσης.** **Ρουφούσε αχόρταστα ό,τι έντυπο του έπεφτε στα χέρια, λαϊκά αναγνώσματα, εφημερίδες, εκκλησιαστικά βιβλία.** Το ασχημάτιστο και ερεθισμένο πνεύμα του δεν μπορούσε να σταματήσει πουθενά, γλιστρούσε απάνω απ' όλα αυτά τα απλοϊκά διαβάσματα προς όλες τις μεριές, προμάντευε θολά και λαχταρούσε κάποιες ανώτερες περιοχές της μάθησης. Δεν ήξερε βέβαια τι νόημα είχαν αυτά τα άγνωστα πράματα που τον σαγήνευαν τόσο. Ακολουθούσε αυθόρμητα την ορμή της ψυχής του, που τον έσερνε προς τα εκεί, **2**. **και ονειρευότανε να γίνει μια μέρα ένας μεγάλος δάσκαλος που να κατέχει καλά, με τα δυο του χέρια, όλην τη σοφία των ανθρώπων, όλα τα βιβλία, όλα τα «γράμματα», και να μοιράζει γενναιόδωρα αυτούς τους θησαυρούς στους τριγυρινούς του.**Η ικανότητά του να μαθαίνει ήτανε καταπληκτική κι η υπεροχή του αναγνωρισμένη σ' όλο το σχολειό από δασκάλους και μαθητές.  **2η ενότητα Σύγκρουση γέρο Φραντζή –Δαμιανού και Παπασίδερου.**  Μόλις πληροφορήθηκε τις προθέσεις του πατέρα του, **3.ο μικρός έμπηξε τα κλάματα και τις φωνές.** Δεν ήθελε, δεν μπορούσε να αρνηθεί τα βιβλία του και τα όνειρά του. Ζήτησε βοήθεια τριγύρω του, μα ούτε η μάνα του ούτε οι αδελφές του ήταν ικανές να καταλάβουν τον καημό του. Τον ψευτοπαρηγόρησαν λιγάκι κι ύστερα τον κορόιδεψαν και του γύρισαν τις πλάτες. Ο μικρός μαζεύτηκε σε μια γωνιά, **χτυπούσε το στήθος του με τις γροθίτσες** του και **ούρλιαζε μες στους λυγμούς του:**  — Θέλω γράμματα! Θέλω γράμματα!  Ο [Παπασίδερος\*](http://digitalschool.minedu.gov.gr/modules/ebook/show.php/DSB106/544/3564,14919/unit=1938" \o "Παπασίδερος: |ο ιερέας Ισίδωρος Φραντζής, θείος του Δαμιανού.)**4.** **τόλμησε κάποτε να ανακατωθεί.**  — Το παιδί αγαπά τα γράμματα, είπε. Πρέπει να σπουδάσει αφού είναι θέλημα Θεού.  — Το γένος δεν έχει ανάγκη από πολλά γράμματα, αποκρίθηκε απότομα και ξερά ο γερο-Φραντζής, το γένος έχει ανάγκη από παράδες. Με τους παράδες θα αρματώσουμε καράβια και θα κάνουμε στρατό και θα ξαναπάρουμε την Πόλη και την Αγια-Σοφιά, να γίνει το θέλημα του Θεού.  Κι ενώ ο παπάς κάτι προσπαθούσε να αντιλογήσει, **5 ο γέρος, βρόντησε τη γροθιά του απάνω στο τραπέζι και ξεφώνισε:— Σκασμός, παπά! Αφέντης είμαι στο σπιτικό μου και δεν έχω να δώσω λόγο μηδέ σ' εσένα μηδέ στο**[**ντοβλέτι\***](http://digitalschool.minedu.gov.gr/modules/ebook/show.php/DSB106/544/3564,14919/unit=1938)**.**  Και με τη φωνάρα του **6. ο Δαμιανός τρόμαξε** τόσο πολύ που του κοπήκανε μονομιάς τα δάκρυα και τις γυναίκες τις έπιασε πανικός και βγήκανε στο δρόμο και κρυφομιλούσανε φοβισμένες με τις γειτόνισσες.  Ο Παπασίδερος μάζεψε τα ράσα του κι έφυγε αμίλητος. Ο γερο-Φραντζής ήτανε πρεσβύτερός του **5. και το κάτω της γραφής αφέντης ήτανε, όπως έλεγε. Δικαίωμά του να κανονίζει κατά το κέφι του τις τύχες της γυναίκας του και των παιδιών του.**Οι τριγυρινοί χρωστούσανε να σέβουνται τη νόμιμη εξουσία του οικογενειάρχη και να μην του δημιουργούνε ζιζάνια. Τέτοια ήτανε τότε, στις πολίτικες συνοικίες, η καθιερωμένη τάξη των πραγμάτων.  **3η ενότητα  Η άσβεστη δίψα του Δαμιανού για τα γράμματα.**  Ο μικρός στρώθηκε κάποτε στη δουλειά θέλοντας και μη. Βοηθούσε όλη μέρα τον πατέρα στο μαγαζί ή **έτρεχε στα ψούνια και στα θελήματα από τη μιαν άκρη της Πόλης στην άλλη, φορτωμένος ζεμπίλια και μπόγους.** Το βράδυ, σαν έκλεινε το μαγαζί, καθότανε με τις ώρες στο φως του κεριού, να μετρά τις εισπράξεις της ημέρας και να κρατά τα κατάστιχα. Γυρνούσε σπίτι του, αργά τη νύχτα, βουτηγμένος στη λάσπη, κατάκοπος, ζαλισμένος, μην ακούοντας ποτές έναν καλό λόγο από κανέναν. Μονάχα γρίνες, καβγάδες, κλαψιαρίσματα και το μουγγρητό του πατέρα, που τον κυνηγούσε παντού. Αυτή η κατάσταση βάσταξε μερικούς μήνες. Ο Δαμιανός, παρά την κούρασή του και παρά τις φωνές, που δεν τον άφηναν ούτε μια μέρα να ηρεμήσει, δεν εννούσε να το βάλει κάτω. Στριφογύριζε συνεχώς τα μεγάλα σχέδιά του στο κεφάλι του και πάσχιζε να κλέψει καμιάν ώρα από τη δουλειά ή τον ύπνο για να την αφιερώσει στα αγαπημένα του «γράμματα». Είχε φτιάσει κρυψώνες στις πιο απόμερες γωνιές του σπιτιού, του μαγαζιού για να χώνει τις φυλλάδες του και τις ξέθαβε και τις μελετούσε σαν ήτανε μόνος. Άλλοτε πάλι κατόρθωνε να το σκάσει στις ακτές του Τοπχανά ή του Ντολμά-Μπαξέ, ξαπλωνότανε σε κανένα έρημο κήπο και διάβαζε ή ονειροπολούσε, κοιτάζοντας τα νερά του Βοσπόρου. Τον έπιανε τότες ένα βαρύ παράπονο κι έκλαιγε μοναχός του με το πρόσωπο χωμένο στα χορτάρια.**Ο γερο-Φραντζής,** σαν τον τσάκωνε να διαβάζει, τον έδερνε και του έσκιζε τα βιβλία, φωνάζοντάς τον τεμπέλη, χασομέρη και παράσιτο. **Οι γυναίκες** παρακολουθούσαν τις σκηνές από μακριά, χωρίς να μιλούν, μα, σαν ξεθύμαινε ο γέρος, μάλωναν κι αυτές το αγόρι με τη σειρά τους:  — Γιατί μωρέ πεισματάρικο, δεν κάνεις το θέλημα του αφέντη σου, να ησυχάσει κι αυτός, να ησυχάσουμε κι εμείς από τα νεύρα του και τις φωνάρες του, που πάει να μας ξεμυαλίσει; Γιατί, μωρέ μυξιάρικο, δε λυπάσαι τη μάνα σου και τις αδερφές σου;  — Θέλω γράμματα! αποκρινότανε κλαίγοντας το παιδί.  **4η ενότητα**  Ένα τέτοιο ξυλοκόπημα πιο γερό ίσως από τα άλλα, έκρινε την κατάσταση. Ο Δαμιανός, ένα βράδυ, το 'σκασε από το σπίτι του και κανείς δεν τον είδε τρεις ολόκληρες μέρες. Περιπλανήθηκε μες στην Πόλη, χειμώνα καιρό, σα χαμένο σκυλί, και κοιμήθηκε ο Θεός ξέρει πού. Μονάχα το τρίτο βράδυ πρόβαλε στην πύλη της Παναγιάς, κουρελιασμένος, καταλασπωμένος, δαρμένος από τον πυρετό κι από την πείνα. Η εκκλησία ήτανε σχεδόν άδεια και μισοσκότεινη. Μερικές γυναίκες του λαού και τρεις τέσσερις γέροι προσευχότανε και σταυροκοπιότανε εμπρός στο Ιερό, ενώ ο Παπασίδερος διάβαζε τον εσπερινό:  — Υπ*έρ της άνωθεν ειρήνης και της σωτηρίας των ψυχών ημών του Κυρίου δεηθώμεν.*  *Υπέρ του αγίου Οίκου τούτου και των μετά πίστεως, ευλαβείας και φόβου Θεού εισιόντων εν αυτώ του Κυρίου δεηθώμεν.*  *Υπέρ της Πόλεως ταύτης, πάσης πόλεως, χώρας και των πίστει οικούντων εν αυταίς του Κυρίου δεηθώμεν...*  Ο μικρός σταμάτησε στην είσοδο και δεν τολμούσε ή δεν είχε τη δύναμη να προχωρήσει. 7. Στεκότανε και κοίταζε εκστατικά την ιεροτελεστία, χωρίς να σκέπτεται τίποτα, παραδομένος στην αργή ψαλμωδία και στη δυνατή μυρωδιά του θυμιάματος. Τα κεριά των πολυελαίων κι οι καντήλες σκορπούσανε στο Ιερό και στο κέντρο της εκκλησίας ένα δειλό, κοκκινοκίτρινο φως που έκανε να γυαλίζει το ασήμι των εικονισμάτων. Οι ίσκιοι των ανθρώπων έτρεμαν απάνω στο δάπεδο και στις κολόνες. Ένα ελαφρό, διάφανο σύννεφο αρωματισμένου καπνού τα σκέπαζε όλα και σα να τα εξαΰλωνε. *Ο Παπασίδερος, μαύρος, μακρύς κι αδύνατος, ξεχώριζε απότομα, στο φόντο της σκηνής, απάνω στα θαμπά χρώματα της Ιερής Πύλης δεσπόζοντας από ψηλά τους σκυμμένους πιστούς.* Κουνούσε μονάχα το κεφάλι και ολοένα προσφωνούσε τον Θεό του με βραχνή φωνή:  —*Ότι αγαθός και φιλάνθρωπος Θεός υπάρχεις, και σοι την δόξαν αναπέμπομεν, τω Πατρί και τω Υιώ και τω Αγίω Πνεύματι, νυν και αεί και εις τους αιώνας των αιώνων...*  Το αστραφτερό μάτι του δεν άργησε να διακρίνει το Δαμιανό στην άλλην άκρη του ναού, μα δεν του έκανε κανένα νόημα. Τελείωσε την ακολουθία του ο παπάς χωρίς να βιαστεί κι ύστερα μπήκε στο Ιερό, περιμένοντας να αδειάσει ολότελα η εκκλησιά. Και σαν ξαναβγήκε, είδε το παιδί, που στεκότανε πάντα στην ίδια θέση, έρημο και θλιβερό, με γουρλωμένα τα μάτια κι ανοιχτό το στόμα, σαν αποβλακωμένο.  Ο Παπασίδερος βάδισε μονομιάς καταπάνω του. Το βλέμμα του γυάλιζε μες στο ημίφως. Ήτανε πολύ νευριασμένος κι έμοιαζε απειλητικός.  — Τι θες εδώ; **ρώτησε βίαια.**  — Θέλω γράμματα! αποκρίθηκε ο μικρός αυθόρμητα, μηχανικά, χωρίς να σκεφτεί τι έλεγε, με το ίδιο πάντα αφαιρεμένο και παράξενο ύφος.  — Γιατί έφυγες, μωρέ, από το σπίτι σου;  — Θέλω γράμματα! ξανά 'πε το παιδί.  — Πήγαινε να με περιμένεις στο προαύλιο! πρόσταξε ο παπάς.  Κι ενώ ο μικρός στεκότανε απολιθωμένος και τον κοίταζε κατάματα δίχως να καταλαβαίνει τα λόγια του, ο παπάς του φώναξε ακόμα πιο βίαια, σηκώνοντας κιόλας την κοκαλιάρικη χερούκλα του:  — Πήγαινε έξω αμέσως, να μη σε σπάσω στο ξύλο!  **5η ενότητα**  Ο μικρός, σαν να ξύπνησε από τη νάρκη του μπροστά στην απειλή του ξύλου, τινάχτηκε μονομιάς προφυλάγοντας το κεφάλι του με τα χεράκια του κι έτρεξε έξω. Ο Παπασίδερος στάθηκε μια στιγμή στη μέση της εκκλησίας, έβγαλε το καλυμμαύκι του, σφούγγισε τον ιδρώτα του προσώπου του με το ρασομάνικό του κι αναστέναξε βαθιά. Ύστερα βάδισε αργά προς την Ιερή Πύλη, σταμάτησε μπροστά στην εικόνα της Παναγιάς και σωριάστηκε χάμω γονατιστός κρατώντας το κεφάλι του μες στις παλάμες του. Έμεινε έτσι λίγες στιγμές, τρέμοντας σύγκορμος. Σαν συνήρθε κάπως, σήκωσε το κεφάλι και κοίταξε την εικόνα.  — Παναγιά Μαρία, είπε, βοήθησε αυτό το έρημο πλάσμα του θεού. Προστάτεψέ το από τα χτυπήματα της μοίρας κι από τους πειρασμούς του Σατανά. Βοήθησε να γίνει άνθρωπος ενάρετος και περισπούδαστος και να δουλέψει για την πίστη του Χριστού και για τη δόξα του γένους. Σε υπηρέτησα πιστά όλην τη ζωή μου, Παναγιά μου, ας είναι αυτή η αμοιβή μου. | **Πρόσωπα:** Ο Δαμιανός, γερο-Φραντζής, πατέρας του Δαμιανού.  **1. Το πάθος του Δαμιανού για τα γράμματα.**  Μεταφορά    **2.Τι επιθυμούσε να γίνει.**  **Μεταφορά**  **Πρόσωπα:**Ο πατέρας του Δαμιανού, ο Δαμιανός και ο Παπασίδερος.  **3.Σύγκρουση: Πατέρα  Δαμιανού.**  **Εικόνα**  Το όνειρο του Δαμιανού.  **4. Σύγκρουση Πατέρα – Παπασίδερου.**  **5. Πατριαρχική κοινωνία.**  6. Αντίδραση Δαμιανού.  **Εικόνα**  **Όνειρο Δαμιανού**  Στάση Παπασίδερου  Το όνειρο του Δαμιανού  Εικόνα  **Περιγραφή**  **Πατριαρχική οικογένεια**  Εικόνα  **7. Περιγραφή**  **Τα πρόσωπα:**  **Γέρο Φρατζής.** Αυταρχικός , πατέρας -αφέντης, αφέντης, ορίζει τις τύχες των μελών της οικογένειας του, αδιάλλακτος επιβάλλει τους αυστηρούς κανόνες, έμπειρος, ρεαλιστής… με ισχυρή θέληση, πείσμα, πυγμή.  Διαφέρει από το γιό του, αφού    Δαμιανός τρέφεται από τη γνώση γιατί μπορεί να οδηγήσει στην ελευθερία « ονειρευότανε να γίνει μια μέρα ένας μεγάλος δάσκαλος που να κατέχει καλά, με τα δυο του χέρια, όλην τη σοφία των ανθρώπωνκαι να μοιράζει γενναιόδωρα αυτούς τους θησαυρούς στους τριγυρινούς του», **ενώ ο ίδιος πιστεύει ότι**« το γένος δεν έχει ανάγκη από πολλά γράμματα,… το γένος έχει ανάγκη από παράδες. Με τους παράδες θα αρματώσουμε καράβια και θα κάνουμε στρατό και θα ξαναπάρουμε την Πόλη και την Αγια-Σοφιά, να γίνει το θέλημα του Θεού.  **Παπασίδερος.** Είναι δοσμένος στην υπηρεσία  της χριστιανικής πίστης και της εθνικής ιδέας. Συμμερίζεται την επιθυμία του μικρού Δαμιανού για γράμματα και την ανάγκη του να γίνει ένας ενάρετος άνθρωπο   **Η στάση του Παπασίδερου απέναντι στον Δαμιανό.** |
|  |  |

**Ερωτήσεις**

1. Τα τρία βασικά πρόσωπα του κειμένου παρουσιάζουν εξωτερικές διαφορές ,αλλά και ψυχικές  ομοιότητες. Να τις επισημάνετε μέσα στο κείμενο.

2.Με αναφορές από το κείμενο να παρουσιάσετε τη θέση του γέρο Φρατζή και του Παπασίδερου για το μέλλον του μικρού Δαμιανού.